Landsstýriskvinnan hevur tilnevnt limirnar í Etiska Ráðnum - Heilsumálaráðið\nHeilsumálaráðið > Faroese Edition > Kunning > Tíðindi > Landsstýriskvinnan hevur tilnevnt limirnar í Etiska Ráðnum\n04.12.2017 · Heilsumálaráðið\nLandsstýriskvinnan hevur tilnevnt limirnar í Etiska Ráðnum\nSirið Stenberg, landsstýriskvinna, hevur tilnevnt teir tilsamans níggju limirnar, sum fara at mynda Etiska ráðið komandi fýra árini. Hildur við Høgadalsá verður forkvinna í nýggja ráðnum, sum fer til verka um ársskiftið.\nHildur við Høgadalsá er tilnevnd forkvinna. Hildur er útbúgvin sjúkrarøktarfrøðingur og hevur verið limur í Sjúkrarøktaretiska ráðnum, harumframt var hon eitt tíðarskeið forkvinna í ráðnum. Á yrkisleið síni hevur hon starvast víða innan heilsuverkið, harav meginpartin av tíðini á Sjúkrarøktarfrøðiskúlanum.\nRáðið kann harumframt fremja og styrkja kjak um aðrar almennar og prinsipiellar etiskar spurningar, sum knýta seg til heilsufakliga virksemið á heilsu-, almanna- og kommunaløkinum.\nEtiska ráðið hevur skyldu til at fylgja menningini á tí bio- og ílegutøkniska økinum og hevur til uppgávu at ráðgeva í etiskum spurningum viðvíkjandi gransking í og nýtslu av bio- og ílegutøkni.\nRáðið virkar óheft og velur sjálvt tey evni og teir spurningar, sum ráðið tekur til viðgerðar innan lógarásettu karmarnar. Ikki er neyðugt, at ráðið er samt í sínum niðurstøðum um ávís mál, tí endamálið er at fremja og styrkja kjak og vitan um etiskar spurningar, heldur enn at koma við avgjørdum niðurstøðum.\nEtiska Ráðið fer til verka 1. januar 2018